Public procurement notice: Prior Information Notice Without Call For Competition
Published: 2024-01-12
Buyer: Tuomi Logistiikka Oy
Country: FI
Region: FI1B1
Contract type: Services
CPV classification: 85120000: Medical practice services
Submission deadline: 2024-02-19

Technical requirements: Tuomi Logistiikka Oy valmistelee Kanta-Hämeen hyvinvointialueen kanssa yhteistyössä (myöhemmin Tilaaja) radiologian erikoislääkäreiden henkilöstövuokrauksen hankintaa. Henkilöstövuokrauksella tarkoitetaan järjestelyä, jossa Palveluntuottaja siirtää työntekijänsä korvausta vastaan työskentelemään Tilaajan johdon ja valvonnan alaisena. Tilaaja saa käyttöönsä vuokratyöntekijän työpanoksen ja sille siirtyy oikeus johtaa ja valvoa vuokratyöntekijän työntekoa. Alustavan suunnitelman mukaan hankintaan sisältyy muun muassa radiologian arkiyö- ja viikonloppuyöpäivystyksen järjestämistä, toimenpideradiologiaa, radiologisia ultraäänitoimenpiteitä sekä lausuntojen ja sanelujen tekemistä. Tietyissä yksiköissä myös erikoistuvien lääkärien ohjaaminen voi kuulua hankittavien erikoislääkärien työtehtäviin. Tarve on hankkia sekä lähi-, että etätyötä. Lähityöpisteet sijaitsevat Tilaajan Riihimäen, Forssan, Hämeenlinnan (terveyskeskus ja keskussairaala) ja Janakkalan yksiköissä. Etätyötä voidaan tuottaa koko Kanta-Hämeen alueelle Tilaajan tarpeen mukaan. Palveluntuottajat valitaan myöhemmin tulevan tarjouskilpailun perusteella. Ennakkoilmoituksen tarkoituksena on antaa markkinatoimijoille ennakkotietoa suunnitellusta hankinnasta.  Hankinta toteutetaan Tuomi Logistiikka Oy:n ylläpitämän dynaamisen hankintajärjestelmän 412751 / Erikoislääkäripalvelut kautta. Hankinnasta järjestetään hankintajärjestelmän sisäinen kilpailutus. Käytännössä tämä tarkoittaa sitä, ettei tarjouspyynnöstä julkaista ilmoitusta Hilmassa vaan pelkästään hankintajärjestelmän sisällä. Vain dynaamiseen hankintajärjestelmään hyväksytty markkinatoimija voi jättää hankintaan tarjouksen.   Hankinnasta kiinnostuneita markkinatoimijoita kehotetaan tekemään osallistumishakemus hankintajärjestelmään, jotta nämä saavat lisätietoa hankinnasta ja hankintaan liittyvän tarjouspyyntöaineiston. Hankintajärjestelmään pääset hakeutumaan Tuomi Logistiikka Oy:n tarjouspalvelusta: https://tarjouspalvelu.fi/tuomilogistiikka Alustavan aikataulun mukaisesti Tilaaja arvioi toteuttavansa markkinatoimijoille suunnatun markkinavuoropuhelun helmikuussa ja varsinaisen hankintamenettelyn markkinavuoropuhelujen jälkeen. Tulevan markkinavuoropuhelun tavoitteena on löytää yhdessä markkinatoimijoiden kanssa parhaat ja vaikuttavimmat tavat hankkia radiologian erikoislääkärien palveluita, tutkimuksia ja lausuntoja. Vuoropuheluun osallistuvalla markkinatoimijalla on mahdollisuus kommentoida hankintaa koskevia alustavia vaatimuksia. Erityisesti Tilaaja haluaa lisätietoa siitä, miten palvelut olisivat tarkoituksenmukaisinta hinnoitella, esimerkiksi euroa per tunti (€/h) tai tutkimus-/lausuntokohtainen (€/toimenpide) hinnoittelu. Kaikki vuoropuheluihin halukkaat markkinatoimijat voivat ilmoittautua Tilaajan edustajalle sähköpostitse osoitteeseen janne.vaisanen@tuomi.fi 31.1.2024 mennessä. Anna ilmoittautumisen yhteydessä lyhyt kuvaus tarjoamistasi radiologipalveluista. Materiaali vuoropuheluun ja ennakkokysymykset lähetetään viimeistään viikkoa ennen markkinatoimijan kanssa sovittua vuoropuheluajankohtaa. Tarvittaessa Tilaajalla on oikeus/ mahdollisuus rajoittaa markkinavuoropuheluun osallistuvien markkinatoimijoiden määrää. Kaikille markkinatoimijoille annetaan mahdollisuus kommentoida Tilaajan vuoropuhelumateriaalia ja ennakkokysymyksiä vähintään kirjallisesti. Hankinnan alustava aikataulu: Helmikuu 2024 Markkinavuoropuhelut Helmikuu 2024: Tarjouspyynnön julkaisu dynaamisen hankintajärjestelmän sisällä ja tarjousaika. Maaliskuu 2024: Hankintapäätös ja hankintasopimusten allekirjoitus. Hutikuu 2024: Henkilöstövuokraus alkaa.  Tarvittaessa dynaamisesta hankintajärjestelmästä (DPS) ja Tilaajan hankinnasta lisätietoja antaa Janne Väisänen, janne.vaisanen@tuomi.fi. Tämä hankintailmoitus on vain ennakkoilmoitus hankinnasta, eivätkä annetut tiedot sido Tilaajaa mahdollisessa varsinaisessa hankintamenettelyssä. Ennakkoilmoitus ei sido Tilaajaa toteuttamaan hankintaa. Kaikki ennakkoilmoituksessa annetut tiedot ovat alustavia ja suuntaa antavia ennakkotietoja. Lopulliset tiedot julkaistaan hankintaa koskevassa tarjouspyynnössä.


Winner: Hansel Oy (Hilma)